Arctic Train ble etablert av entreprenørselskapet Taraldsvik Maskin i mars 2019. Selskapet hadde tidligere drevet med transport av arbeidere til ulike arbeidssteder ved vedlikehold langs Ofotbanen. I april samme år ankom selskapets tre passasjertogsett, innkjøpt fra Norske Tog, Narvik. I mars 2020 fikk selskapet godkjenning fra Jernbanetilsynet til å drive ordinær gods- og passasjertransport. I september 2020 kjøpte reiselivsselskapet Norway's best (da Flåm AS) seg inn som medeier i Arctic Train Holding, som sammen med Taraldsvik Maskin og PRS Holding eier om lag en tredel av aksjene.